open-index/open-wikipedia-markdown huggingface dataset:
Grāmatojums

**Grāmatojums** grāmatvedībā ir ieraksts grāmatvedības kontos, lai fiksētu kādu izejošu vai ienākošu transakciju. Piemēram, kad finanšu institūcija izsniedz aizdevumu klientam, šī summa tiek iegrāmatota grāmatvedības kontā. Transakcijas grāmatošana ir ne tikai ieraksta veikšana grāmatvedības kontos, bet arī līdzekļu norakstīšana no viena grāmatvedības konta un ierakstīšana citā kontā, lai varētu noteikt, kādi ir atsevišķu līdzekļu atlikumi noteiktā datumā, kā arī lai redzētu uzņēmuma līdzekļu kustību un varētu sastādīt tā darbības pārskatu. Pēc grāmatvedības standartiem katram grāmatojumam jābūt gan kredīta, gan debeta pusē Galvenajā grāmatā. Grāmatojumam jābūt sabalansētam, visām debeta summām jāsakrīt ar kredīta summām.

## Atsauces
Subordinētais aizdevums

**Subordinētais aizdevums** ir aizdevums, kurš paredz līdzekļu nodošanu uz laiku bankas īpašumā; pēc norunātā laika posma banka atgriež līdzekļus tādā pašā apjomā un izmaksāt procentus, ja tādi ir atrunāti.

Izšķir divus veidus subordinētiem aizdevumiem:
# Subordinātais aizdevums kredītiestādēm — naudas līdzekļi, kurus kredītiestāde aizņemas uz laiku, kas nav īsāks par septiņiem gadiem, turklāt aizņēmuma līgums paredz, ka aizdevējs var atprasīt aizdevumu pirms termiņa vienīgi kredītiestādes likvidācijas gadījumā un viņa prasība tiek apmierināta pēc visu citu kreditoru prasību, bet pirms akcionāru prasību apmierināšanas.
# Subordinētais aizdevums uzņēmumiem — juridiski noformēts aizdevums, kas liedz aizdevuma atmaksu pirms saistībām,kurām par labu ir nodefinēta subordinācija.

Abos gadījumos aizdevuma būtība ir, ka aizdevuma atgriešana iespējama pēc primāro saistību segšanas. Subordinācija maina prioritizāciju aizdevuma atgriešanai.

## Pielietojums
Subordinācijas līgumu var noslēgt dažādās situācijās. Kredītiestādes parasti pieprasa noslēgt subordinācijas līgumu šādās situācijās:
* Investīciju projektā, kad uzņēmumu īpašnieki nav gatavi patstāvīgi palielināt pašu kapitālu, bet ir gatavi daļēji atbalstīt investīciju projektu aizdevuma veidā;
* Investīciju projektā, kad ir atrasts investors, kurš nav īpašnieks un gatavs daļēji atbalstīt investīciju projektu;
* Uzņēmuma pašu kapitāls ir mazāks nekā esošo kredītu nosacījumos minētā prasība par pašu kapitāla koeficientu, bet eksistē īpašnieka/investora aizdevumi.
Lai kontrolētu naudas plūsmas iziešanu no uzņēmuma pirms kredītiestādes aizdevuma dzēšanas, tiek slēgts līgums, par to, ka uzņēmuma īpašnieki/investori apņemas nepieprasīt aizdevuma atmaksu konkrētā periodā vai līdz brīdim, kad pilnībā segts primārais aizdevums.

## Atsauces
Smilšu iela (Rīga)

**Smilšu iela** ir iela Rīgā, Centra rajonā, Vecrīgā. Tā sākas krustojumā ar Jēkaba ielu un beidzas krustojumā ar Zigfrīda Annas Meierovica bulvāri. 

## Vēsture
Smilšu iela ir viena no vecākajām Rīgas ielām, no 13. līdz 17. gadsimtam tā bija Rīgas nozīmīgākā un platākā iela, būdama Lielā Smilšu ceļa turpinājums pilsētā. Pirmais ielas pieminējums attiecas uz 14. gadsimtu. Ielas apbūvi galvenokārt veido 19. gadsimta beigās un 20. gadsimta sākumā celtās ēkas. Viduslaikos ielā atradās divas publiskās akas, pie 1639. gadā nojauktajiem Smilšu vārtiem ielas galā atradās Smilšu tornis (mūsdienās Pulvertornis). Ielas galā bijis ogļu tirgus. 20. gadsimta sākumā pa ielu gāja tramvaja līnija.

Smilšu iela Rīgā 1880.JPG|Smilšu iela Rīgā (1880)


## Ielu savienojumi
Smilšu iela ir savienota ar šādām ielām:
* Jēkaba iela (T veida krustojums)
* Aldaru iela (T veida krustojums)
* Mazā Smilšu iela (T veida krustojums)
* Trokšņu iela (T veida krustojums)
* Vaļņu iela (T veida krustojums)
* Torņa iela (T veida krustojums)
* 1991. gada barikāžu laukums

## Atsauces

## Ārējās saites
Trokšņu iela

**Trokšņu iela** ir iela Rīgā, Centra rajonā, Vecrīgā. Tā sākas krustojumā ar Smilšu ielu un beidzas krustojumā ar Jēkaba ielu.

Iela izveidojusies 13. gadsimtā kā daļa no Trauksmes ielas, līdz 16. gadsimtam iela veidoja pilsētas aizsargmūra iekšējo pusi. 16. gadsimtā sāka veidoties ielas apbūve un tā kopā ar aizsargmūri pamazām sāka zaudēt savu agrāko aizsardzības nozīmi. 19. gadsimtā Trauksmes iela bija saglabājusies tikai fragmentāri. Latviski tolaik tā tika saukta par Lēruma ielu (no vācu *Lärmstrasse* — Trokšņu iela), kopš 1920. gadiem Lielā Trokšņu iela.

Ielas platums visā garumā ir 2,5-2,85 metri, kas padara to par vienu no šaurākajām Vecrīgas ieliņām.

## Ielu savienojumi
Trokšņu iela ir savienota ar šādām ielām:
* Smilšu iela (T veida krustojums)
* Aldaru iela
* Jēkaba iela (T veida krustojums)

## Atsauces

## Ārējās saites
Laišana brīvā apgrozībā

**Laišana brīvā apgrozībā** ir muitas procedūra, ar kuras palīdzību preces no trešajām valstīm (ne Eiropas Savienības valstīm) saņem Savienības preču statusu.

Lai trešās valsts preces saņemtu Eiropas Savienības preču statusu, nepieciešams:

* pieteikt muitas procedūru;
* samaksāt ievedmuitas nodokli;
* samaksāt citus maksājumus, ja tādi ir nepieciešami (piemēram, antidempinga maksājumus vai drošības naudu);
* samaksāt citus nodokļus tādā apmērā, kā to paredz preču klasifikācija, ja nav noteikts citādi (nav atvieglojumi). Piemēram: akcīzes nodoklis, pievienotās vērtības nodoklis (21%; 12%; 5%);
* izpildīt ārējās tirdzniecības politikas pasākumus, ko paredz preču klasifikācija (atļaujas, atbilstības deklarācijas, sertifikāti, izcelsmes dokumenti);
* izpildīt citas formalitātes, ja to paredz preču klasifikācija vai pieprasa atbilstošas instances (PTAC, PVD, VID muitas pārvalde.
Tequila Sunrise (kokteilis)

thumb|''Tequila Sunrise'' pasniegšanas piemērs
***Tequila Sunrise*** ir alkoholisks kokteilis, kas sastāv no tekilas, apelsīnu sulas un granātābolu jeb grenadīna sīrupa. Kokteili pagatavo no sākuma sajaucot kopā tekilu ar apelsīnu sulu, bet pēc tam pievienojot grenadīna sīrupu, tā lai tas nosēstos glāzes apakšā. Pasniedz kokteiļa glāzē ar ledu, apelsīna šķēlīti un kokteiļķirsi. Kokteiļa nosaukums ir radies no tā izskata, kas atgādina saullēktu. *Tequila Sunrise* ir viens no kokteiļiem, ko Starptautiskā Bārmeņu asociācija ir iekļāvusi IBA oficiālo kokteiļu sarakstā. Pēc IBA noteiktajām proporcijām kokteilis sastāv no 45 ml tekilas, 90 ml apelsīnu sulas un 15 ml grenadīna sīrupa.

Kokteilis ir pieejams dažādās variācijās, piemēram, *Tequila Sunset* kokteilī tekilas vietā lieto tumšo rumu, *Aperol Sunrise* kokteilī grenadīnu sīrupu aizvieto ar *[[Aperol]]*, *Caribbean Sunrise* kokteilī tekilas vietā lieto rumu, *Russian Sunrise* vai *Vodka Sunrise* kokteilī tekilas vietā lieto degvīnu, bet *Enamorada Sunrise* kokteilī grenadīna sīrupa vietā lieto *[[Campari]]*. *Red Sea Sunrise* ir kokteiļa bezalkoholiskā versija un tajā tekilas vietā lieto *[[Sprite]]*

Kokteiļa oriģinālā recepte ir radusies 1930. gados un tā sastāvēja no tekilas, laima sulas un sodas ūdens. Mūsdienās izmantotā recepte ir radusies ap 1970. gadiem Kalifornijā. Kokteilis lielu popularitāti ir ieguvis pateicoties britu grupai *[[The Rolling Stones]]* 1972. gada ASV tūrei. Tūres atklāšanas pasākumā grupas vokālists Miks Džegers pamēģināja kokteili un viņam tas iepatikās. Vēlāk viņš sāka tos pasūtīt visās tūres pieturas vietās un kokteilis sāka iemantot lielu popularitāti. Reizēm 1972. gada tūre tiek dēvēta arī par *Kokaīna un Tequila Sunrise tūri*. 1973. gadā amerikāņu rokgrupa *[[Eagles]]* pateicoties dzēriena lielajai popularitātei izdeva dziesmu ar nosaukumu *Tequila Sunrise*.

## Atsauces

## Ārējās saites
Gvadalkivira

**Gvadalkivira** () ir upe Spānijā. Tās garums ir 657 km, un tā ir piektā garākā upe Pireneju pussalā. Pa Gvadalkiviras upi ir iespējams ar kuģiem pārvietoties no okeāna līdz Seviljai. Upes baseina platība ir  km2. Tā sakas Kasorlas kalnos un ietek Kadisas līcī. Lielākās pilsētas upes krastos ir Sevilja, Kordova, Sanlukara de Barrameda, Korija del Rio, Sanhosē de la Rinkonada, Brenesa, Lora del Rio, Palma del Rio un Anduhara. Upes lejtecē atrodas Donjanas nacionālais parks.

## Ārējās saites
Piña Colada

thumb|''Piña Colada'' pasniegšanas piemērs
***Piña Colada*** ir alkoholisks kokteilis, kas sastāv no gaišā ruma, kokosriekstu piena vai krēma un ananasu sulas. Kokteili pagatavo, visas sastāvdaļas sajaucot šeikerī un pasniedzot augstā kokteiļu glāzē ar ledu, ananasa šķēlīti un kokteiļķirsi. *Piña* tulkojumā no spāņu valodas nozīmē ananass, bet *Colada* saspiests. *Piña Colada* ir viens no kokteiļiem, ko Starptautiskā Bārmeņu asociācija ir iekļāvusi IBA oficiālo kokteiļu sarakstā. Pēc IBA noteiktajām proporcijām kokteilis sastāv no 30 ml gaišā ruma, 30 ml kokosriekstu piena un 90 ml ananasu sulas.

Kokteilis ir pieejams dažādās variācijās, piemēram, *Amaretto colada* kokteilī ruma vietā izmanto amaretto, *Chi chi* kokteilī ruma vietā lieto degvīnu, bet *Lava Flow* kokteili pagatavo, sajaucot kopā zemeņu Daiquiri un *Piña Colada*. *Virgin piña colada* vai *Piñita colada* ir viena no kokteiļa bezalkoholiskajām versijām un tajā neizmanto rumu, *Kiwi colada* kokteilī ananasu sulas vietā izmanto kivi sīrupu, bet *Soda colada* kokteilī kokosriekstu piena vietā izmanto sodas ūdeni.

Ir vairākas versijas, kas radījis šo kokteili. Viena no versijām ir, ka kokteili 19. gadsimtā radījis puertorikāņu pirāts *Roberto Cofresí*, kurš, lai uzlabotu savas apkalpes noskaņojumu, pasniedza tiem dzērienu, kas sastāvēja no kokosriekstiem, ananasiem un gaišā ruma. Pēc viņa nāves 1825. gadā recepte pazuda. Cita versija ir, ka dzēriens radies 1954. gadā Puertoriko, kad bārmenis apvienoja kokteilī lietas, kas viņam raksturojās ar Puertoriko.

Kokteilis Puertoriko kļuva populārs 1978. gadā, kad *Piña Colada* pasludināja par Puertoriko oficiālo dzērienu. Starptautiski populārs tas kļuva 1979. gadā, kad *Rupert Holmes* izlaida savu dziesmu *"Escape (The Piña Colada Song)"*, kas kļuva par lielu hitu visā pasaulē. Katru gadu 10. jūlijā tiek atzīmēta Nacionālā *Piña Colada* diena.

## Atsauces

## Ārējās saites
Īru kafija

thumb|Īru kafijas pasniegšanas piemērs
**Īru kafija** () ir alkoholisks kokteilis, kas sastāv no karstas kafijas, īru viskija, cukura un saldā krējuma. Kokteili pagatavo, melnai kafijai pievienojot īru viskiju un cukuru. Kad cukurs izšķīdis, pievieno saldo krējumu. Dzērienu pasniedz karstu, speciāli īru kafijai paredzētā krūzē ar saldā krējuma kārtiņu. Īru kafija ir viens no kokteiļiem, ko Starptautiskā Bārmeņu asociācija ir iekļāvusi IBA oficiālo kokteiļu sarakstā. Pēc IBA noteiktajām proporcijām kokteilis sastāv no 40 ml īru viskija, 80 ml karstas kafijas, 30 ml saldā krējuma un 1 tējkarotes cukura.

## Ārējās saites
Fārābī

**Abū Nasrs Muhamads ibn Muhamads el Fārābī** (, *Abū Naṣr Muḥammad ibn Muḥammad al Fārābī*), rietumu pasaulē zināms arī kā **Alfarabijs** (dzimis ap 872. gadu, miris laika posmā no  līdz ), bija 10. gadsimta filozofs, kurš rakstījis darbus politiskajā filozofijā, metafizikā, ētikā un loģikā. Viņš bija arī zinātnieks, kosmologs, matemātiķis un mūzikas teorētiķis.

Fārābī ir dzimis Fārābā (mūsdienās Otrara) vai Farjābas provincē, dzīvojis Bagdādē, Halebā un Damaskā. Fārābi ir ticis dēvēts par “Otro skolotāju”, jo savos darbos izteicis domas par Aritoteļa, Platona darbiem (“pirmajiem skolotājiem”). Viņa uzskati ir ietekmējuši turpmāko filozofijas attīstību Tuvajos Austrumos, kā arī Eiropā.

## Ārējās saites
Mans tēvs varonis

**"Mans tēvs varonis"** () ir 1994. gada kinokomēdija, kuras režisors ir Stīvs Mainers. Galvenās lomas atveido Žerārs Depardjē, Ketrīna Heigla, Daltons Džeimss, Lorēna Hatone un Feita Prinsa. Filmas pirmizrāde notika .

Pusaudze Nikola, kura kopā ar savu tēvu atrodas brīvdienās Bahamu salās, mēģina pārliecināt savu potenciālo draugu par to, ka viņas tēvs patiesībā ir viņas mīļākais.

## Atsauces

## Ārējās saites
2019. gada Ukrainas prezidenta vēlēšanas

thumb|300px|lang=lv|Pirmā kārta
thumb|300px|lang=lv|Otrā kārta
**2019. gada Ukrainas prezidenta vēlēšanas** notika 2019. gada 31. martā un 21. aprīlī.
Vēlēšanu pirmajā kārtā piedalījās 39 kandināti, no kuriem aktieris Volodimirs Zelenskis ieguva 30,24%, amatā esošais Ukrainas prezidents Petro Porošenko — 15,95%, bijusī Ukraines premjerministre Jūlija Timošenko — 13,40%, bet bijušais premjerministra Mikolas Azarova vietnieks Jurijs Boiko — 11,67% balsu.

Vēlēšanu otrajā kārtā piedalījās 52,3% balsstiesīgo Ukraiņas pilsoņu, uzvarēja Volodimirs Zelenskis ar 73,22% balsu, bet Petro Porošenko ieguva 24,45% balsu.

## Atsauces
Slepkavu pārītis

**"Slepkavu pārītis"** () ir 2010. gada asa sižeta kinokomēdija, kuras režisors ir Roberts Luketičs. Galvenās lomas atveido Eštons Kučers un Ketrīna Heigla. Filmas pirmizrāde notika  Holivudā.

Džena neilgi pēc šķiršanās no puiša dodas brīvdienās uz Franciju. Tur Džena satiek savu ideālo vīrieti Spenseru, ar kuru drīz vien apprecas. Kad abi atgriežas mājās, viņi uzzina, ka viņu kaimiņi varētu būt slepkavas, kuri ir nolīgti ar mērķi nogalināt Dženu un Spenseru.

## Atsauces

## Ārējās saites
Nejaukā patiesība

**"Nejaukā patiesība"** () ir 2009. gada romantiskā kinokomēdija, kuras režisors ir Roberts Luketičs. Galvenās lomas atveido Džerards Batlers un Ketrīna Heigla. Filmas pasaules pirmizrāde notika , kamēr Latvijā pirmizrāde notika .

Ebija ir rīta televīzijas programmas producente Sakramento, kura tic īstai mīlestībai. Kādu dienu Ebija televīzijā redz programmu *The Ugly Truth*, kuras vadītājs Maiks ir cinisks pret attiecībām, kā rezultātā Ebija piezvana uz programmu un sāk ar Maiku strīdēties. Nākamajā rītā Ebija uzzina, ka televīzijas centrs, kurā viņa strādā, ir nolīdzis Maiku, lai viņš sāktu strādāt Ebijas producētajā programmā.

## Atsauces

## Ārējās saites
27 kleitas

**"27 kleitas"** () ir 2008. gada ASV romantiskā kinokomēdija, kuras režisore ir Anne Flečera. Galvenās lomas atveido Džeimss Mārsdens, Ketrīna Heigla, Edvards Bērnss, Mālina Okermane, Džūdija Grīra un Mauliks Pančolijs. Filmas pasaules pirmizrāde notika  Austrālijā.

Džeina ir bijusi līgavas māsa 27 kāzās. Kādu dienu Džeinas māsa Tesa atgriežas no Eiropas un iemīlas Džeinas priekšniekā Džordžā, kurā iemīlējusies arī Džeina. Kad Tesa saderinās ar Džordžu, bet žurnālists Kevins, kuru Džeina iepazinusi vienās no kāzām, sāk veidot rakstu saistībā ar Džeinas biežo būšanu līgavas māsas lomā, Džeina sāk pārdomāt to, vai viņa vēlas arī turpmāk būt mūžīgā līgavas māsa.

## Atsauces

## Ārējās saites
Sēņotāji

**"Sēņotāji"** ir 2013. gadā izdota Latvijas spēlfilma, melnā kinokomēdija. Filmas režisors un scenārija autors ir Ivars Tontegode.

## Sižets
Pēterim apkārt ir sievietes, tomēr tās pašas — uzmācīgas. Pēteris savu dzīvi uzskata par melno komēdiju, no kuras glābiņš ir atbilstošs — psihedēlisko sēņu salasīšana un apēšana.

## Atsauces
Knutifikācija

**"Knutifikācija"** ir 2017. gadā izdota Latvijas dokumentālā filma. Filmas režisors un scenārija autors ir Ivars Tontegode.

## Sižets
Jauns padomju dzejnieks, kurš nesen atgriezies Latvijā no studijām Maskavā, iepazīstas ar Latvijā esošo stagnāciju un tiek notiesāts uz septiņiem gadiem Gulagā. No šīs nometnes dzejnieks, pretēji sodītāju iecerēm, atgriežas vēl radošāks un neērtāks Latvijas teritorijā esošajai iekārtai.

## Atsauces
Cīņas sports 1906. gada neoficiālajās olimpiskajās spēlēs

**[[Cīņas sports]] [[1906. gada neoficiālās olimpiskās spēles|1906. gada neoficiālajās olimpiskajās spēlēs]]** bija viens no olimpiādes programmā iekļautajiem sporta veidiem. Tā sacensības notika Atēnās no 25. līdz 28. aprīlim. Programmā bija tikai grieķu-romiešu cīņa četrās svara kategorijās.

## Medaļu ieguvēji

## Medaļu sadalījums starp valstīm

## Atsauces

## Ārējās saites
Svaru iela (Rīga)

**Svaru iela** ir iela Rīgā, Centra rajonā, Vecrīgā. Tā sākas krustojumā ar Kungu ielu un beidzas ar strupceļu pie Latvijas Okupācijas muzeja.

Pirmoreiz Rīgas pilsētas adrešu grāmatās iela ir minēta 1810. gadā ar nosaukumu **Lielā Svaru iela**, 1924. gadā tā ieguva savu tagadējo nosaukumu.

## Ielu savienojumi
Svaru iela ir savienota ar šādām ielām:
* Kungu iela (T veida krustojums)

## Atsauces

## Ārējās saites
Torņa iela (Rīga)

**Torņa iela** ir iela Rīgā, Centra rajonā, Vecrīgā. Tā sākas 1991. gada barikāžu laukumā krustojumā ar Smilšu ielu un beidzas krustojumā ar Pils laukumu.

## Vēsture
Iela izveidojusies 17. gadsimtā starp Zviedru Vidzemes laikā būvēto smilšu valni un veco pilsētas nocietinājuma sienu. Gar ielu uzbūvēja Jēkaba kazarmas un ielu dēvēja par **Jēkaba Kazarmu ielu**. 1885. gadā iela ieguva savu tagadējo nosaukumu, kas laika gaitā vairs netika mainīts.

## Ielu savienojumi
Torņa iela ir savienota ar šādām ielām:
* 1991. gada barikāžu laukums
* Smilšu iela (T veida krustojums)
* Jēkaba iela 
* Neatkarības laukums
* Noliktavas iela (T veida krustojums)
* Arsenāla iela (T veida krustojums)
* Pils laukums (T veida krustojums)

## Atsauces

## Ārējās saites
Noliktavas iela (Rīga)

**Noliktavas iela** ir iela Rīgā, Centra rajonā, Vecrīgā un Centrā. Tā sākas krustojumā ar Torņa ielu un beidzas krustojumā ar Muitas ielu.

## Vēsture
Iela pirmo reizi ir minēta 1876. gadā Rīgas adrešu grāmatās ar nosaukumu **Paku iela** jeb **Arsenāla iela** (, ), bet 1921. gadā ielas nosaukumu latviskoja kā **Noliktavas iela**.

Latvijas vācu okupācijas laikā ielas nosaukums tika mainīts uz **Šlagetera ielu** (, Alberts Leo Šlageters bija Vācu leģiona virsnieks). 1944. gadā iela atguva tagadējo nosaukumu.

## Ielu savienojumi
Noliktavas iela ir savienota ar šādām ielām:
* Torņa iela (T veida krustojums)
* Neatkarības laukums
* Krišjāņa Valdemāra iela 
* Muitas iela (T veida krustojums)

## Atsauces

## Ārējās saites
Jūrasgrundulis

**Jūrasgrundulis** (*Pomatoschistus microps*) ir viena no jūrasgrunduļu dzimtas (*Gobiidae*) zivju sugām. Sastopams Atlantijas okeāna austrumu piekrastēs. 

## Izplatība
Atlantijas okeāna piekrastēs sastopams no Mauritānijas un Marokas gar Portugāles un Spānijas krastiem līdz Tronheimfjordam Norvēģijā, Baltijas jūru un Vidusjūras rietumdaļu ieskaitot. Mājo arī Kanāriju salu piekrastēs. 

## Baltijas jūrā un Latvijā
Baltijas jūrā jūrasgrundulis masveidīgi izplatīts rietumu un centrālās daļas piekrastēs. Virzienā uz austrumiem sastopams līdz Helsinkiem un Botnijas līcim.

## Izskats
Jūrasgrundulis ir maza, ieapaļas formas zivtiņa ar garu astes stumbru. Ķermeņa garums var sasniegt 9 cm, parasti 2—3,5 cm. Galva nedaudz saplacināta no augšas. Lūpas biezas, acis vairāk laterālas, izvirzītas uz āru. Ķermenis ar zvīņām klāts tikai, sākot ar pirmo muguras spuru. Zvīņas sīkas, ktenoīdas. Sānu līnijā 39—52 zvīņas. Uz muguras divas spuras, kas atrodas relatīvi tuvu viena otrai. Pirmā spura ar 6—8 mīkstiem stariem, otrā spura ar 8—11 mīkstiem, sazarotiem stariem. Anālā spura ar vienu asu staru un 7—10 mīkstiem stariem. Vēdera spuras saaugušas kopā, veidojot piltuvveida piesūcekni, priekšējā membrāna ir ar gludu aizmugurējo malu. Astes spura noapaļota.  

Ķermenis gaišs, no pelēka līdz dzeltenīgi brūnam, uz tā rūsgani plankumi un tīklveida zīmējums, pie krūšu spuras pamatnes leņķveida zīmējums. Tēviņiem uz ķermeņa ir arī 10—15 tumšākas šķērssvītras un uz pirmās muguras spuras iespējams tumšs plankums. Nārsta laikā tēviņš kļūst tumšāks un spuras krāsainākas.

## Īpašības
Jūrasgrundulis ir jūras piekrastes iemītnieks, neizvairās no stipri atsāļotiem rajoniem un sastopams arī upju ietekās. Veido barus, uzturas virs smilšainas vai dūņainas grunts līdz 50 m dziļumā. Mēdz ierakties smiltīs, tādējādi izdzīvo pie ļoti zema ūdens līmeņa un izvairās no ienaidniekiem. 

## Barība
Jūrasgrundulis barojas ar zooplanktonu, nelieliem vēžveidīgajiem (piemēram, sānpeldvēžiem), tārpiem un kukaiņu kāpuriem. 

## Vairošanās
Dzimumgatavību jūrasgrundulis sasniedz 7 mēnešu līdz viena gada vecumā. Atkarībā no izplatības areāla nārsto no februāra līdz septembrim, kad ūdens temperatūra ir virs 15 °C. Nārsts parasti noris vēlāk nekā mazajam jūrasgrundulim un arī seklākās vietās, dziļumā līdz 1 m. Tēviņš nārsta laikā kļūst teritoriāls un agresīvi apsargā izvēlēto nārsta vietu. Mātītes auglība 600—3400 ikru. Tos nērš vairākās porcijās zem tukšām gliemeņu (galvenokārt lielo smilšgliemeņu) čaulām. Tēviņš pēc tam tos apsargā, līdz izšķiļas āpkuri, apmēram 9 dienas. Ikri ir bentiski un lipīgi. Mazuļi vasaras beigās migrē uz saldūdens tilpēm baroties. Jūrasgrundulis dzīvo 1—2 gadus.

## Atsauces

## Ārējās saites
*IUCN: Common Goby
*MarLIN: Common goby (Pomatoschistus microps)
Kaja Kallasa

**Kaja Kallasa** (; dzimusi ) ir Igaunijas politiķe un juriste, strādājusi par zvērinātu advokāti, specializējoties konkurences likumdošanā.

Eiropas Parlamenta un Rīgikogu deputāte, Igaunijas Reformu partijas priekšsēdētāja. 
No 2021. gada janvāra līdz 2024. gada jūlijam viņa bija Igaunijas premjerministre.
2024. gada 15. jūlijā Igaunijas prezidents Alars Kariss pieņēma Kajas Kallasas demisiju sakarā ar viņas izraudzīšanu par Eiropas Savienības augstā ārējās un drošības politikas pārstāvja amata kandidāti.

## Skandāls saistībā ar vīra uzņēmumu
2023. gada augusta beigās Igaunijas plašsaziņas līdzekļi publicēja izmeklēšanu, saskaņā ar kuru Kajas Kallasas vīra Arva Hallika vadītais uzņēmums ir sadarbojies ar Krieviju pēc tās iebrukuma Ukrainā. Igaunijas prezidents Alars Kariss 6. septembrī aicināja Kaju Kallasu apsvērt iespēju atkāpties no amata, bet Kallasa viņam publiski iebilda.

## Personīgā dzīve
Kaja Kallasa ir Igaunijas politiķa Sīma Kallasa meita. Viņas vīrs ir uzņēmējs Arvo Halliks.

## Atsauces

## Ārējās saites

* 

|-
Mazais jūrasgrundulis

**Mazais jūrasgrundulis** (*Pomatoschistus minutus*) ir viena no jūrasgrunduļu dzimtas (*Gobiidae*) zivju sugām. Sastopams Atlantijas okeāna austrumu piekrastēs.

## Izplatība
Mazais jūrasgrundulis sastopams Atlantijas okeāna austrumu piekrastēs no Spānijas līdz Trumsei Norvēģijā, Baltijas jūru ieskaitot. Sastopams arī Vidusjūrā un atsevišķās vietās Melnajā jūrā. 

## Baltijas jūrā un Latvijā
Baltijas jūrā mazais jūrasgrundulis sastopams visā piekrastē. Latvijas piekrastē tā ir viena no masveidīgākajām zivju sugām.

## Izskats
Mazais jūrasgrundulis ir maza, ieapaļas formas zivs ar garu astes stumbru. Ķermeņa garums var sasniegt 11 cm, Baltijas jūrā 7 cm. Parasti mazā jūrasgrunduļa garums ir 4—6 cm. Acis lielas, vairāk dorsolaterālas, izvirzītas uz āru. Lūpas biezas. Uz muguras divas spuras, kas atrodas relatīvi atstatu viena no otras. Pirmajai spurai 6—8 samērtā mīksti stari, otrajai 10—12 mīksti stari. Anālajai spurai viens ass stars, 9—12 mīksti stari. Ķermenis, arī krūtis un pakausis klāts ar sīkām ktenoīdām zvīņām. Sānu līnijā ir 58—72 zvīņas. Vēdera spuras saaugušas kopā, veidojot piltuvveida piesūcekni. Tā priekšējās membrānas aizmugurējā mala ir bārkšaina. 

Ķermenis gaišs, no pelēka līdz smilšbrūnam ar nedaudz tumšāku tīklveida zīmējumu un rūsganiem plankumiem. Tēviņam uz ķermeņa sāniem četras vertikālas tumšas joslas. Abiem dzimumiem uz pirmās muguras spuras tumšs plankums un apakšžoklis pigmentēts ar divām tumšām joslām. Nārsta laikā tēviņš kļūst tumšāks un spuras košākas.

## Īpašības
Mazais jūrasgrundulis ir  jūras piekrastes smilšainu un dūņainu vietu iemītnieks. Parasti sastopams līdz 20 m dziļumā. Uzturas kopumā dziļākās vietās nekā ļoti līdzīgais jūrasgrundulis. Ziemā var atrasties arī 60—70 m dziļumā. Iztur ūdens temperatūras svārstības 8—24 °C amplitūdā. Aktīvs diennakts gaišajā laikā.

## Barība
Mazais jūrasgrundulis barojas ar bentiskajiem un pelaģiskajiem vēžveidīgajiem (piemēram, sānpeldvēžiem) un tārpiem. 

## Vairošanās
Dzimumgatavību mazais jūrasgrundulis sasniedz 7 mēnešu līdz viena gada vecumā. Nārsto no maija līdz augustam, kad ūdens temperatūra ir apmēram 10 °C, līdz 3 m dziļumā (ātrāk nekā jūrasgrundulis). Pirms nārsta tēviņš kļūst teritoriāls un izvēlas vietu nārstošanai. Ja nepieciešams, spēj pagriezt tukšu gliemežvāku pozīcijā, lai tas būtu kā apgāzta bļodiņa. Ja tuvumā nav piemērota gliemežvāka, mazais jūrasgrundulis izmanto arī pudeles korķīti, izliektu stikla lausku vai kādu citu piemērotu priekšmetu. Pēc tam aicina uz izvēlēto vietu mātītes. Ikri bentiski, tiek nērsti zem gliemeņu (piemēram, lielo smilšgliemeņu, sirsniņgliemeņu, cietgliemeņu) čaulām. Ikru daudzums atkarīgs no čaulas lieluma.  Auglība 2800—3000 ikru. Mātīte ikrus nērš vairākās porcijās. Tēviņš ikrus apsargā, līdz izšķiļas kāpuri, apmēram 10 dienas. Kāpuri pelaģiski, pēc izšķilšanās 3 mm gari. Jaunie jūrasgrunduļi kļūst bentiski, kad sasniedz 17—18 mm garumu. Mazais jūrasgrundulis dzīvo 1—2 gadus.

## Atsauces

## Ārējās saites
*IUCN: Sand Goby
*MarLIN: Sand goby (Pomatoschistus minutus)
Moli

thumb|150px|Molu dzimtas ģerbonis
**Moli** (, ) ir vācbaltiešu dzimta, kuras priekšteči  Piltenes apgabalā izsekojami līdz 16. gadsimtam.
Vēlāk pārpoļotā Molu dzimta izplatījās arī tagadējā Lietuvā, Baltkrievijā un Polijā.

## Vēsture
Latgales šļahtas Molu dzimtas priekšteči cēlušies no prūšu izcelsmes muižniekiem. Pēc Inflantijas vaivadijas dibināšanas Aleksandrs fon der Mols 17. gadsimta beigās apprecējās ar Annu Sielicku, bet viņa meita Rozālija apprecējās ar poļu muižnieku Ignāciju Karnicki, bet meita Konstancija ar Janu Sokolovski. 1841. gadā dzimta ierakstīta Kurzemes bruņniecības matrikulā.
Galvenie 1863. gada Janvāra sacelšanās sagatavošanas centri atradās Antonija Rika (*Antoni Ryk*) muižā pie Viļakas un Staņislava Mola (*Stanisław Mohl*) muižā Višķos. 

Pēc 1920. gada agrārās reformas Molu dzimtai atņēma tas īpašumus.

## Cilvēki
* Aleksandrs Pēteris Mols (, 1899–1954), poļu virsnieks un diplomāts

## Muižas
* Višķu (*Wyschki*) jeb Molu muiža
* Preiļu muiža (*Prely*), muižas īpašnieks bija Johans Ungerns-Šternbergs, bet faktiski uz pilnvaras pamata (1873—1891) to pārvaldīja Jans Mols
* Ārdavas jeb Jezufinovas muiža

## Ārējās saites
* 
* Muižnieku Molu kapenes (mauzolejs) - visitdaugavpils.lv

## Atsauces
Maks Demarko

**Vernors Winfelds Makbriārs Smits IV,** plašāk pazīstams kā **Maks Demarko**, (angļu: *Mac DeMarco*; dzimis 1990. gada 30. aprīlī) ir kanādiešu izcelsmes dziedātājs, dziesmu autors, multiinstrumentālists un producents.  Demarko ir izlaidis trīs pilna garuma studijas albumus: *2* (2012), *Salad Days* (2014) un *This Old Dog* (2017), kā arī divus mini-LP: *Rock and Roll Night Club* (2012) un *Another One* (2015).  Viņa mūzikas stils ir aprakstīts kā "blue wave"  un "slacker rock",   vai, kā pats Demarko to sauc, "jizz jazz".  

2018. gada 17.oktobrī Demarko viesojās Latvijā, koncertturnejas "This Old Dog" ievaros uzstājoties koncertzālē "Palladium Rīga". 

## Atsauces
Eiropas Reģionālās attīstības fonds

thumb|Eiropas Reģionālās attīstības fonda zīmols
**Eiropas Reģionālās attīstības fonds (ERAF)** ir viens no Eiropas Savienības struktūrfondiem, kas izveidots 1975. gadā, lai izlīdzinātu reģionālās atšķirības Kopienas ietvaros. Šī fonda ietvaros palīdzība tiek sniegta mazāk attīstītajiem reģioniem, galvenokārt koncentrējoties uz publiskās infrastruktūras uzlabošanu un uzņēmējdarbības veicināšanu. 

ERAF paredzēts biznesa vides sakārtošanai un konkurētspējas paaugstināšanai, jo īpaši mazajos un vidējos uzņēmumos; vietējās ekonomikas, tai skaitā tūrisma un kultūras mantojuma saglabāšanai; zinātniskajai izpētei un tehnoloģiju attīstībai; vietējo, reģionālo transporta, telekomunikāciju un enerģētikas tīklu un tiem piekļaujošās infrastruktūras attīstībai; vides aizsardzībai un attīstībai; potenciāla celšanai pētniecībā, zinātnē un tehnoloģijās u.c.

## ERAF projekti Latvijā (2004—2006)
Finansējums galvenokārt bija paredzēts infrastruktūras, ražošanas un Mazo un vidējo uzņēmumu (MVU) attīstībai.

## ERAF projekti Latvijā (2007—2013)
ERAF piešķīrums Latvijai 2007.-2013. gada plānošanas periodā bija 2,4 miljardi eiro (EUR 2 440 017 364) jeb 53,86% no kopējā ES fondu finansējuma.
ERAF investīcijas Latvijā 2007.-2013. gada plānošanas periodā tika vadītas ar:
* darbības programmas "Uzņēmējdarbība un inovācijas"  palīdzību;
* darbības programmas "Infrastruktūra un pakalpojumi"  palīdzību .

## ERAF projekti Latvijā (2014—2020)
Saskaņā ar ES Padomes lēmumu par ES daudzgadu finanšu ietvaru 2014. – 2020. gadam, Latvija saņēma 4,4 miljardus eiro kohēzijas politikas mērķu īstenošanai ar ES fondu (ERAF, ESF un KF) starpniecību. Šajā periodā Latvija ir ceturtā lielākā neto saņēmēja starp visām ES dalībvalstīm, un uz katru iedzīvotāju Latvija 2014. – 2020. gadā no ES budžeta saņem aptuveni 3000 eiro.

## Atsauces
Sērens Jensens

**Sērens Jensens** (; dzimis , miris ) bija dāņu cīkstonis, kurš piedalījās 1906. (neoficiālajās), 1908. un 1912. gada vasaras olimpiskajās spēlēs. Katrās spēlēs viņš ieguva medaļas, tomēr zelta medaļas, kuras viņš ieguva 1906. gada spēlēs, vairs netiek uzskatītas par olimpiskajām medaļām. Viņš joprojām ir Dānijas veiksmīgākais cīkstonis olimpiskajās spēlēs. Turklāt viņš bija 1905. gada pasaules čempions un ieguva vairākas sudraba medaļas Eiropas čempionātos.

## Sporta karjera

### Pasaules un Eiropas čempionāti
1904. gadā Jensens pirmo reizi cīnījās pasaules čempionātā. Viņš nespēja iekļūt finālā, kur noskaidroja trīs pirmo vietu ieguvējus. Atgriežoties nākamajā gadā, viņš uzvarēja smagajā svarā, iegūstot zelta medaļu. Tas bija vienīgais gadījums, kad viņš uzvarēja pasaules čempionātā, jo 1910. gadā viņš ieņēma trešo vietu. Viņš arī trīs reizes ieņēma otro vietu Eiropas čempionātos.

### Olimpiskās spēles
1906. gada neoficiālajās olimpiskās spēlēs Jensens startēja grieķu-romiešu cīņas divās svara kategorijās — smagajā svarā un atklātajā svarā, kurā varēja piedalīties visu svara kategoriju uzvarētāji. Pirmajā cīņā smagā svara klasē viņš sacentās ar Austrijas cīkstoni Rūdolfu Arnoldu, kuru viņš uzskatīja par savu galveno sāncensi. Pēc stundas cīņas Jensens uzvarēja. Otrajā kārtā viņš cīnījās ar vācu cīkstoni Heinrihu Rondi, kas svēra vairāk nekā 120 kilogramus. Pēc uzvaras pret vācu sportistu, viņš cīņā par zelta medaļu uzvarēja arī Beļģijas pārstāvi Marselu Debuā un austrieti Anrī Bauru. Pēc šīs zelta medaļas viņš sacentās atklātajā svara kategorijā, uzvarēja un ieguva otro zelta medaļu.

Viņš piedalījās arī nākamajās divās olimpiskajās spēlēs, 1908. gada vasaras olimpiskajās spēlēs iegūstot bronzas medaļu grieķu-romiešu stila supersmagajā svarā un 1912. gada vasaras olimpiskajās spēlēs vēl vienu bronzas medaļu grieķu-romiešu stila smagajā svara.

Kaut arī 1906. gada olimpiskajās spēlēs viņš izcīnīja Dānijai divas zelta medaļas, šīs spēles vairs netiek uzskatītas par īstām olimpiskām spēlēm, un tās tiek sauktas par 1906. gada neoficiālajām olimpiskajām spēlēm. Ieskaitot šīs 1906. gada medaļas, Jensens ar četrām medaļām joprojām ir Dānijas veiksmīgākais cīkstonis olimpiskajās spēlēs.

## Atsauces

## Ārējās saites

*
Atkal 17

**"Atkal 17"** () ir 2009. gada kinokomēdija, kuras režisors ir Burs Stīrs. Galvenās lomas atveido Zaks Efrons, Tomass Lenons, Leslija Manna, Mišela Trahtenberga, Metjū Perijs un Stērlings Naits. Filmas pasaules pirmizrāde notika .

Maiks O'Donels nav īpaši apmierināts ar to, kā ievirzījusies viņa dzīve. Maiks iegūst iespēju pārrakstīt savu dzīvi pēc tam, kad viņš netālu no tilta mēģina izglābt sētnieku un nejauši ielec laika cilpā.

## Atsauces

## Ārējās saites
Pēterbaznīcas iela

**Pēterbaznīcas iela** ir iela Rīgā, Centra rajonā, Vecrīgā. Tā sākas krustojumā ar Kungu ielu un beidzas krustojumā ar Skārņu ielu.

Pirmoreiz iela ir minēta dokumentos 1846. gadā. No 1940. līdz 1991. gadam tā tika iekļauta Rīgas Svētā Pētera baznīcas laukuma teritorijā.

## Ielu savienojumi
Pēterbaznīcas iela ir savienota ar šādām ielām:
* Kungu iela (T veida krustojums)
* Reformācijas laukums
* Skārņu iela (T veida krustojums)

## Atsauces

## Ārējās saites
Skārņu iela (Rīga)

**Skārņu iela** ir iela Rīgā, Centra rajonā, Vecrīgā. Tā sākas krustojumā ar Audēju ielu un beidzas krustojumā ar Kaļķu ielu.

Iela izveidojusies 13. gadsimta sākumā, pirmoreiz tā minēta 1408. gadā kā miesnieku iela (). 19. gadsimta beigās ielu pārdēvēja par **Lielo Skārņu ielu**, 1924. gadā iela ieguva savu tagadējo nosaukumu.

## Ielu savienojumi
Skārņu iela ir savienota ar šādām ielām:
* Audēju iela (T veida krustojums)
* Pēterbaznīcas iela (T veida krustojums)
* Jāņa sēta
* Reformācijas laukums (T veida krustojums)
* Kaļķu iela (T veida krustojums)

## Atsauces

## Ārējās saites
Agris Jēkabsons

**Agris Jēkabsons** (dzimis ), zināms arī kā **Agris Fakingsons** un **Nils Diks**, ir latviešu rakstnieks, grāmatu blogeris un tekstu autors. Dzīvo un strādā Cēsīs.

## Radošā biogrāfija
2016. gada nogalē A. Jēkabsons piesakās Latvijas Rakstnieku savienības un Literārās izglītības un jaunrades atbalsta centra rīkotajā un LR Kultūras ministrijas atbalstītajā Jauno un iesācēju autoru literāro darbu konkursā. 2017. gada decembrī A. Jēkabsons piedalās festivāla Prozas lasījumi jauno autoru lasījumos, kam seko Literārās Akadēmijas absolvēšana. 2018. gada decembrī pēc Prozas lasījumiem Satori publicē A. Jēkabsona festivāla kopsavilkuma rakstu. 2019. gada februārī Latvijas Rakstnieku savienības laikrakstā "konTEKSTS" tiek publicēts A. Jēkabsona pirmais stāsts drukātajos medijos. Pēcāk sadarbība ar laikrakstu turpinās, rakstot galvenokārt grāmatu recenzijas. 2020. gada februāra izskaņā A. Jēkabsons kā grāmatu blogeris (kopā ar Anitu Reinu) viesojas radio raidījumā "Bron-Hīts". Jūlijā A. Jēkabsons kopā ar Andu Kārkliņu viesojas podkāstā “Piedzīvot lappuses”, ko vada Aija Bremšmite.

## Bibliogrāfija
* *Visi pasaules labie un es*. Rīga: anj.books, 2014.
* *Visi pasaules labie un es II*. (pieejama tikai kā e-grāmata) Rīga: anj.books, 2014.
* *Slimas vasaras epizodes*. Rīga: anj.books, 2016.

## Atsauces

*
Mako haizivis

**Mako haizivis** (*Isurus*) ir viena no makreļhaizivju dzimtas (*Lamnidae*) ģintīm, kas apvieno divas mūsdienās dzīvojošas skrimšļzivju sugas  un vairākas aizvēsturiskās sugas, kas dzīvoja no krīta perioda līdz kvartāra periodam (pirms 100—0,781 milj. gadiem). Mūsdienu abām sugām globāla izplatība, sastopamas atklātā jūrā mērenajos un tropiskajos ūdeņos.

## Etimoloģija
Nosaukums "mako" nāk no maoru valodas un nozīmē "haizivs" vai "haizivs zobs". iespējams, ka tas radies dialekta iespaidā, jo tas ir līdzīgs haizivju apzīmējumam vairākās polinēziešu valodās — *makō*, *mangō* (maoru dialektos), *mago* samoāņu valodā, *ma'o* taitiešu valodā, *mano* havajiešu valodā.

Ģints zinātniskais nosaukums *Isurus* atvasināts no grieķu valodas un latviski nozīmē "vienāda aste".

## Izskats
[thumb|left|220px|Zobi gari, plāni un smaili, īlenam vai asmenim līdzīgi, attēlā [īsspuru mako haizivs]]
Mako haizivis ir ļoti slaidas, plūdlīnijās veidotas skrimšļzivis ar konisku, samērā garu purna daļu. Augumā mazākas nekā tuvu radniecīgā lielā baltā haizivs. To ķermena garums ir 2,5—4,2 m, svars var sasniegt 600 kg. No abām sugām īsspuru mako haizivs ir nedaudz mazāka par garspuru mako haizivi. Nāsis mako haizivīm novietotas laterāli. Mute šaura, paraboliska. Zobi gari, plāni un smaili, šķēpa asmenim līdzīgi, ar gludām malām. 

Uz muguras divas trīsstūrveida spuras, no kurām pirmā liela un augsti izcelta. Tā atrodas aiz vai virs krūšu spuru galiem. Anālā spura atrodas nedaudz aiz otrās muguras spuras, abas apmēram vienādi lielas. Astes spuras abas daļas apmēram vienādi lielas. Mugura tumši zilpelēka, sāni un vēders balti. Uz astes stumbra katrā pusē viens laterāls ķīlis.

## Kopīgās īpašības
Mako haizivis ir ļoti ātras un spēcīgas. Īsspuru mako haizivs ir ātrākā no visām haizivīm pasaulē. Tā peldot var sasniegt ātrumu 74 km/h un izlēkt no ūdens 5—6 m augstumā. Mako haizivis ārpus vairošanās sezonas reizēm izrāda homoseksuālas uzvedības iezīmes, kas nav tipiski makreļhaizivjveidīgajām zivīm. Barojas galvenokārt ar zivīm, citu sugu haizivis ieskaitot, nelielos daudzumos arī ar kalmāriem.

## Sistemātika
[thumb|250px|[Garspuru mako haizivs (*Isurus paucus*)]]
**Mako haizivju ģints** (*Isurus*)
* Garspuru mako haizivs (*Isurus paucus*)
* Īsspuru mako haizivs (*Isurus oxyrinchus*)
*†*[[Isurus desori]]* 
*†*[[Isurus escheri]]* 
*†*[[Isurus flandricus]]* 
*†*[[Isurus minutus]]* 
*†*[[Isurus nakaminatoensis]]* 
*†*[[Isurus planus]]* 
*†*[[Isurus praecursor]]* 
*†*[[Isurus rameshi]]* 
*†*[[Isurus spallanzani]]* 

## Atsauces

## Ārējās saites
*iNaturalist: Mako Sharks Genus Isurus
Ērmotie ļaudis

**"Ērmotie ļaudis"** jeb **"Jautrie cilvēki"** () ir 2009. gada kinokomēdija, kuras režisors, scenārija autors un viens no producentiem ir Džads Apatovs. Galvenās lomas atveido Ādams Sendlers, Sets Rogens, Leslija Manna, Ēriks Bana, Džona Hills un Džeisons Švarcmans. Filmas pasaules pirmizrāde notika  Losandželosā.

Kādu dienu pieredzējušais komiķis Džordžs Simonss uzzina par viņam esošu neārstējamu slimību. Alkās pēc patiesas draudzības Džordžs kļūst par jauna un nepieredzējuša mākslinieka mentoru.

## Atsauces

## Ārējās saites
Mīlestība pieaugušajiem

**"Mīlestība pieaugušajiem"** jeb **"Tie ir 40"** () ir 2012. gada kinokomēdija, kuras režisors, scenārija autors un viens no producentiem ir Džads Apatovs. Galvenās lomas atveido Pols Rads, Leslija Manna, Džons Litgovs, Megana Foksa, Melisa Makārtija, Džeisons Sīgels, Alberts Brūkss un Kriss O'Douds. Filmas pasaules pirmizrāde notika .

Filmas galvenie varoņi ir Pīts un Debija, kuriem drīz paliks 40. Abu bērni ienīst viens otru, viņu uzņēmumiem neveicas, viņi var zaudēt savu māju, bet, galvenais, Pīta un Debijas attiecības draud izjukt.

## Atsauces

## Ārējās saites
Siļķu haizivis

**Siļķu haizivis** (*Lamna*) ir viena no makreļhaizivju dzimtas (*Lamnidae*) ģintīm, kas apvieno divas mūsdienās dzīvojošas skrimšļzivju sugas. Siļķu haizivs (*Lamna nasus*) sastopama Atlantijas okeāna ziemeļos un dienvidos, kā arī Indijas un Klusā okeāna dienvidos. Toties lašu haizivs (*Lamna ditropis*) sastopama tikai Klusā okeāna ziemeļdaļā.

## Kopīgās īpašības
Siļķu haizivju ģints sugām raksturīga endotermija — tās spēj akumulēt vielmaiņā izdalīto siltumu, uzturot sava ķermeņa temperatūru augstāku, nekā tā ir ūdenim. Temperatūras starpība ar apkārtējo vidi var sasniegt 15,6 °C. Līdzīgas īpašības zivīm ir vēl novērotas tikai dažām lielām, ātrām kaulzivīm — tunzivīm un zobenzivīm.

Siļķu haizivju ģints abām sugām ir drukns, spēcīgs ķermenis. Purns konisks, vidēji garš. Nāsis novietotas purna vidusdaļā. Mute plata, paraboliska. Zobi plāni, smaili, īlenveidīgi, ar gludām malām. Uz muguras divas trīsstūrveida spuras, no tām pirmā liela un augstu izcelta. Pirmā spura atrodas virs vai nedaudz aiz krūšu spuru pamatnes. Anālā spura atrodas zem otrās muguras spuras. Uz astes stumbra nelieli ķīļi.

## Sistemātika
**Siļķu haizivju ģints** (*Lamna*)
* Lašu haizivs (*Lamna ditropis*)
* Siļķu haizivs (*Lamna nasus*)
* †*[[Lamna attenuata]]* 
* †*[[Lamna carinata]]* 
* †*[[Lamna hectori]]* 
* †*[[Lamna marginalis]]* 
* †*[[Lamna obliqua]]* 
* †*[[Lamna quinquelateralis]]* 
* †*[[Lamna trigeri]] 
* †*Lamna trigonata''

## Atsauces

## Ārējās saites
*iNaturalist: Genus Lamna
Metsola

**Metsola** var būt:

* Juha Metsola (*Juha Metsola*; 1989) — somu hokejists;
* Roberta Metsola (*Roberta Metsola*; 1979) — Maltas politiķe.
Crew Dragon Demo-1

***Crew Dragon Demo-1*** bija ASV uzņēmuma *[[SpaceX]]* kosmosa kuģa *[[Crew Dragon]]* pirmais izmēģinājumu lidojums bezpilota režīmā. 
Tas orbītā tika palaists 2019. gada 2. martā NASA uzdevumā *[[Commercial Crew Development]]* programmā. Kosmosa kuģis 27 stundu laikā saslēdzās ar Starptautisko kosmosa staciju. 
Nolaižamais aparāts uz Zemes atgriezās 8. martā.

## Derīgā krava
Kosmosa kuģī apkalpes vietā bija *SpaceX* izstrādātā skafandrā tērpts manekens. Tas bija nosaukts par Ripliju, Sigurnijas Vīveres tēloto varoni filmu ciklā Svešais. Kapsulā bija arī 180 kg materiāli un aparatūra, kas līdzinājās  astronautu masai.

## Lidojuma gaita
[thumb|240px|left|''Crew Dragon'' pievienots [Starptautiskā kosmosa stacija|SKS]]
*Crew Demo-1* tika palaists  07:49:03 *UTC* ar nesējraķeti *[[Falcon 9 Full Thrust Block 5]]* no Kanaverala raga Kosmosa spēku stacijas starta laukuma *SLC-39A*.

Pēc derīgās kravas atdalīšanas raķetes pirmā pakāpe nolaidās uz peldošas platformas *Of Course I Still Love You* Atlantijas okeānā.

3. martā 10:51 *UTC* *Crew Dragon* automātiskā režīmā saslēdzās ar SKS *[[Harmony (SKS)|Harmony]]* modulim pievienotā adaptera *[[Pressurized Mating Adapter|PMA-2]]* saslēgšanās mezgla *[[International Docking Adapter|IDA-2]]*.

8. martā 07:32 *UTC* kosmosa kuģis atvienojās no stacijas. 13:45:08 *UTC* nolaižamais aparāts nolaidās Atlantijas okeānā, 360 km no Floridas. Lidojuma ilgums bija 6 dienas 5 stundas 56 minūtes 5 sekundes.

## Ārējās saites
* ''Crew Demo-1 mission Press kit'' *SpaceX*
* ''COMMERCIAL CREW PROGRAM'' NASA
GSAT-31

thumb|240px|''GSAT-31'' testēšanas laikā
***GSAT-31*** ir Indijas *[[GSAT]]* sistēmas sakaru pavadonis. Tas ģeostacionārajā orbītā palaists 2019. gada februārī. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Indijas teritorijā. Tas ir Indijas smagākais pavadonis.

Kosmiskais aparāts izgatavots uz platformas *I-2K* bāzes. Tā starta masa bija 2536 kg. *GSAT-31* resursi paredzēti 15 gadu darbībai.
Pavadonī uzstādīti 40 Ku joslas raidītāji.
] 
*GSAT-31* tika palaists  21:01 *[[UTC]]* ar nesējraķeti *[[Ariane 5ECA]]* (lidojums *VA247*) no Gviānas kosmiskais centra. Tas palaists kopā ar sakaru pavadoni *[[Hellas Sat 4 / SaudiGeoSat 1]]*.

Pavadonis tika novietots ģeostacionārajā orbītā punktā 48° austrumu garuma, aizvietojot resursus nokalpojušo *[[Insat 4CR]]*.

## Ārējās saites
* GSAT-31  ISRO, 
* Ariane Flight VA247 with Saudi Geostationary Satellite 1/Hellas Sat 4 and GSAT-31 Arianespace, 
* GSat 31 Gunter's Space Page, 
* GSAT-31 orbītas parametri n2yo.com,
2019. gada Latvijas futbola Virslīgas sezona

**Latvijas futbola virslīgas 2019. gada sezona** bija 45. Virslīgas sezona. Čempionātu organizēja Latvijas Futbola federācija.

2019. gada Latvijas futbola virslīgas ģenerālsponsors bija "Optibet", tāpēc čempionāta oficiālais nosaukums bija "Optibet Virslīga".

Sacensības notika no 9. marta līdz 9. novembrim. Virslīgā piedaījās 9 klubi, kas sezonas laikā savā starpā tikās divas reizes — vienreiz mājās, vienreiz viesos (kopā 16 spēles).

Par Virslīgas čempioniem otro gadu pēc kārtas kļuva Riga FC futbolisti.

## Komandas

### Komandu pārstāvētās pilsētas

### Stadioni un personāls

## Norise
### Turnīra tabula

## Pārspēles par vietu Virslīgā
Metta/LU uzvarēja divu spēļu summā ar 3:1 un saglabāja vietu Virslīgā.
----

----
----

----

## Spēles

## Skatīt arī
* 2019. gada Latvijas kauss futbolā
* 2019. gada Latvijas futbola 1. līgas sezona

## Ārējās saites
* 2019. gada Latvijas futbola Virslīgas sezona
Peldu iela (Rīga)

**Peldu iela** ir iela Rīgā, Centra rajonā, Vecrīgā. Tā sākas krustojumā ar Kungu ielu un beidzas krustojumā ar 11. novembra krastmalu.

## Vēsture

Arheoloģiskajos izrakumi liecina, ka Peldu iela ir viena no vissenāk apdzīvotajām vietām Vecrīgā.
Iela izveidojās jau 13. gadsimtā ar nosaukumu **Cūku iela**. Vēlāk ielas nosaukumu mainīja, jo pilsētas teritorijā aizliedza turēt cūkas. Lai nebūtu jāmaina plāksnītes ar ielas nosaukumu, tajās izmainīja tikai dažus burtus un iela pārtapa par Peldu ielu (). 19. gadsimtā ielu pārdēvēja par **Lielo Peldu ielu**.

1960. gados ielu saīsināja pēc tagadējās Rīgas Valsts 3. ģimnāzijas ēkas uzcelšanas. 1987. gadā krustojumā ar Kungu ielu uzcēla apvienības "Lauku celtnieks" ēku (arhitekts Juris Skalbergs), kuras fasādē ir tēlnieka Zigurda Galūna ciļņi “Rīgas amatnieku cunftes” (1984-1987).

Peldu ielā 25 atrodas Latvijas Republikas Vides aizsardzības un reģionālās attīstības ministrijas ēka.

## Ielu savienojumi
Peldu iela ir savienota ar šādām ielām:
* Kungu iela (T veida krustojums)
* Ūdensvada iela (T veida krustojums)
* 11. novembra krastmala (T veida krustojums)

## Atsauces

## Ārējās saites
Florensa Hatčisone-Stērlinga

**Florensa Hatčisone Stērlinga** (; 1858. gads —  Berntailenda) bija Lielbritānijas šahiste, 1927. gada Pasaules čempionāta šahā sievietēm dalībniece, pieckārtēja Skotijas sieviešu šaha čempionātu uzvarētāja (1905, 1906, 1907, 1912, 1913).

## Biogrāfija
Florensa Hatčisone Stērlinga bija viena no septiņiem bērniem (piecas meitas un divi dēli) skotu ideālistiskā filozofa Džeimsa Hatčisona Stērlinga (; 1820—1909) ģimenē. Šahu sākusi spēlēt astoņu vai deviņu gadu vecumā un drīzumā sasniegusi tādu pašu spēles līmeni kā tēvs, kurš interesējies par dažādām galda spēlēm.

Florensa Hatčisone Stērlinga ir bijusi Edinburgas dāmu šaha kluba locekle un atbalstījusi Skotijas dāmu šaha asociācijas darbību, kura tikusi uzsākta 1905. gadā. Kļuvusi par pieckārtējo Skotijas sieviešu šaha čempionāta uzvarētāju (1905, 1906, 1907, 1912, 1913). Tāpat kļuvusi par pirmo sievieti, kas piedalījusies Skotijas vīriešu šaha čempionātos (1925, 1927).

Piedalījusies vairākos Lielbritānijas sieviešu šaha čempionātos, kur labākos rezultātus sasniegusi 1913. gadā, kad dalījusi 1. vietu, bet zaudējusi papildu mačā par čempiones titulu, un 1923. gadā, kad dalījusi 2.-5. vietu.

1923. gadā Portsmutā Florensa Hatčisone Stērlinga simultānspēles seansā uz 37 galdiņiem nospēlējusi neizšķirti ar Aleksandru Aļehinu. 1927. gadā Londonā piedalījusies pirmajā Pasaules čempionāta šahā sievietēm, kurā ieņēmusi 8. vietā.

## Atsauces

## Ārējās saites
Beļģijas karognesēji olimpiskajās spēlēs

Šajā uzskaitījumā apkopoti **[[Beļģija]]s pārstāvji un sportisti, kas [[Olimpiskās spēles|olimpisko spēļu]] oficiālajās ceremonijās nesuši valsts karogu.**

Beļģija vasaras olimpiskajās spēlēs piedalās kopš 1900. gada un ziemas olimpiskajās spēlēs kopš 1924. gada.

## Vasaras olimpiskās spēles

## Ziemas olimpiskās spēles

## Skatīt arī
* Beļģija olimpiskajās spēlēs
* Beļģijas olimpisko medaļnieku uzskaitījums

## Atsauces

## Ārējās saites
* 
*  
* BOIC - Belgian Olympic and Interfederal Committee official website
Volfi fon Līdinghauzeni

thumb|200px|Volfu fon Līdinghauzenu dzimtas ģerbonis.
[thumb|200px|Georgs Kristofs Volfs no Līdinghauzenes (1751–1807), [Kurzemes un Zemgales hercogistes kanclers.]]
**Volfi fon Līdinghauzeni** () jeb **Līdinghauzeni-Volfi** (*von Lüdinghausen Wolff*) ir sena vācu dzimta, kas 15. gadsimtā ieceļoja Latvijā, vēlāk izplatījās Polijā, Zviedrijā, Krievijā un Prūsijā.

## Vēsture
Dzimta cēlusies no Vestfālenes, kas ir daļa no mūsdienu Ziemeļreinas-Vestfālenes federālās zemes Vācijā. Rakstos norādes par ministeriāli Konrādu no Līdinghauzenes () atrodamas 1147. gadā. Bernards no Līdinghauzenes 1271. gadā izpelnās iesauku "Līdinghauzenes Vilks" (). 

Rutgers Līdinghauzens-Vulfs bija Grobiņas fogts (1539—1550) un Pērnavas komturs (1550—1562).
Georgs Volfs no Līdinghauzenes bija Livonijas ordeņa bruņinieks līdz tā sagrāvei 1559. gadā, pēc tam pārgāja Polijas-Lietuvas kopvalsts dienestā. Inflantijas vaivadijas laikā viņa dēls Georgs no Līdinghauzenes (†1638) bija Dinaburgas trakta stārasts, bet mazdēli Fromholds no Līdinghauzenes (†1665) bija Smoļenskas vaivads, Aleksandrs no Līdinghauzenes (†1679) līdz 1657. gadam bija nominālais Tērbatas vaivads un Cisterciešu ordeņa abats.    

Frīdrihs Johans no Līdinghauzenes bija Polijas-Lietuvas armijas ģenerālleitnants. Georgs Volfs no Līdinghauzenes (†1647) bija Inflantijas vaivadijas ģenerālstārasts, bet viņa dēls Frīdrihs Volfs no Līdinghauzenes (1643–1708) bija Jezuītu ordeņa loceklis, 1676. gadā viņš nodibināja Krāslavas jezuītu ordeņa nodaļu un uzcēla koka baznīcu. Teodors Volfs fon Līdinghauzens (1662—1712) bija Inflantijas bīskaps ar pastāvīgu rezidenci Daugavpilī (1710, koadjutors 1701—1710). 

1620. gadā Saldus pilskungs Johans Volfs no Līdinghauzenes tika imatrikulēts Kurzemes bruņniecības sastāvā. Georgs Kristofs fon Līdinghauzens-Volfs (1751–1807) bija Sunākstes muižnieks, Kurzemes un Zemgales hercogistes kanclers, tad Jelgavas virsgalma tiesas loceklis.
Krievijas impērijas valdība 1862. gadā piešķīra Kurzemes Volfu fon Līdinghauzenu dzimtas locekļiem pārmantojamu baronu titulu.

Pēc 1920. gada zemes reformas Latvijas valdība Volfiem fon Līdinghauzeniem atsavināja viņu muižas.

## Muižas
* Ābeļu muiža (*Abelhof*), pirmā zināmā muiža, ko iepretim Kaupres pilskalnam 1599. gadā iegādājās Georgs no Līdinghauzenes
* Krāslavas pilsmuiža (*Kreslau*), iegādājās 1626. gadā
* Līksnas muiža (*Lixten*), 1748. gadā tās pagalmā uzcelta kapela
* Kurmenes muiža līdz 18. gadsimta vidum, kad to pūrā ieguva Komorovsku dzimta.

## Atsauces